| Seksologija |
| --- |
|  |
| 
Seksualinės orientacijos
* + Aseksualumas
	+ Biseksualumas
	+ Heteroseksualumas
	+ Homoseksualumas

 |
| 
Lyties tapatybės
* + Cislytiškumas
	+ Translytiškumas

 |
| 
Seksualumas ir visuomenė
* + Socialinė lytis
	+ Lyties išraiška
	+ Seksualinės fantazijos
	+ Lytinis potraukis
	+ Lytiniai santykiai
	+ Lytinis susilaikymas
	+ Lytinis švietimas
	+ Lytinis fetišizmas
	+ Lytiniai nukrypimai
	+ Išprievartavimas
	+ Tvirkinimas
	+ Pornografija
	+ Prostitucija
	+ Seksualinė revoliucija
	+ Seksualinis objektifikavimas
	+ Seksualinis priekabiavimas
	+ Flirtas

 |
| 
Lytinė sveikata
* + Abortas
	+ Kontracepcija
	+ Lytiškai plintančios ligos
	+ Lytiniai sutrikimai
	+ Nevaisingumas
	+ Vaisingumas

 |
| 
Lytinė raida
* + Lytinis brendimas
	+ Menopauzė
	+ Andropauzė

 |
| 
Reprodukcinė sistema
* + Lytiniai organai
	+ Lytiniai hormonai

 |
| 
Mokslo šakos
* + Ginekologija
	+ Andrologija

 |
| Ž • A • R |

**Lytinis nukrypimas** (dar vadinama *parafilija*, *parapatija*, *parerozija*, *lytine paresteze* arba *perversija*) – tai lytinis elgesys, pasireiškiantis tam tikroje kultūroje ar visuomenėje nepriimtinais būdais, kitaip tariant, elgesys, išeinantis už seksualinio priimtinumo ribų visuomenėje. Lytinis nukrypimas, priešingai nei lytinis iškrypimas, nėra vertinamas kaip su sveikata susijusi patologija, tačiau yra kultūrinis reiškinys, atspindintis visuomenės priimtinumo ribas. Kai kurie seksologai nukrypimus apibrėžia kaip lytinius – erotinius sutrikimus, kuriems esant lytinis susijaudinimas ir orgazmas pasiekiami netipiškais būdais arba kultūroje nepriimtinomis formomis. Lytiniai nukrypimai nepalyginamai dažniau pasireiškia tarp vyrų nei tarp moterų.

Neretai lytiniu nukrypimu vadinamas bet koks nukrypimas nuo lytinio elgesio normų. Todėl vienokio ar kitokio lytinio elgesio kažko laikymas nukrypimu ir priklauso nuo visuomenės normų bei ilgainiui kinta. Pavyzdžiui, masturbacija, oralinis seksas ir homoseksualumas (kuris Amerikos Psichiatrų asociacijos buvo išbrauktas iš parafilijų sąrašo 1973 m.) tam tikru metu irgi buvo laikomi lytiniais nukrypimais, tuo tarpu kai kraujomaiša buvo pakenčiama mažesnėse populiacijose, siekiant išlikti ekstremaliomis sąlygomis. XX–XXI a. daugiausia ginčų sukelia homoseksualumas, ir nors pasaulyje vis dar paplitęs požiūris jį laikyti nukrypimu nuo normos, nei Pasaulio sveikatos organizacijos Tarptautinėje ligų klasifikacijoje (kurio F.66 skyriuje aiškiai pabrėžta, kad lytinė orientacija pati savaime nėra laikoma jokiu sutrikimu), nei Amerikos psichiatrų asociacijos leidžiamame Diagnostiniame ir statistiniame psichinių sutrikimų vadove  homoseksualumas nėra priskiriamas prie parafilijų. Kartais lytiniams nukrypimams bandoma priskirti ir išprievartavimą, tačiau dažniausiai jis yra kitokio lytinio nukrypimo pasekmė (pvz. sadizmo).

Lytinio nukrypimo nepriimtinumas visuomenėje pasireiškia įvairiai – nuo pajuokos arba neapykantos iki bausmių pagal įstatymą. Lytinių nukrypimų priežastys nėra aiškios – kartais tai būna įgimti sutrikimai, organų pažeidimai, endokrininės sistemos pokyčiai, ligų pasekmės ir kt. tačiau nė viena iš teorijų nepajėgia visiškai paaiškinti lytinio sutrikimo atsiradimo priežasčių. Be to, neretai priežastys būna kelios, o ne viena.

Lytinių nukrypimų atsiradimą gali lemti sąlyginiai refleksai, atsirandantys lytinio brendimo metu ar pradedant aktyvų lytinį gyvenimą. Tokiais atvejais ne visada galima nustatyti ribą tarp normos ir patologijos. Pavyzdžiui, koks nors specifinis kvapas, muzika ar drabužis gali būti susijęs su anksčiau patirtomis meilės akimirkomis, ir į jį neretai atsižvelgiama ieškant kito partnerio, tačiau jeigu ši sąlyga (pvz. aukštakulniai bateliai) yra esminė pasirenkant partnerį, tuomet beveik vienaprasmiškai galima teigti, kad tai yra nukrypimas (lytinis fetišizmas).

Lytiniai nukrypimai, susiję su sekso objektu
--------------------------------------------

| Pavadinimas | Traukiantis objektas |
| --- | --- |
|
| Acrotomofilija | žmonės su amputuotomis galūnėmis |
| Agalmatofilija | statulos, lėlės, manekenai ar kiti panašūs daiktai |
| Emetofilija | vėmimas arba vemiančių žmonių stebėjimas |
| Erotofonofilija | žudymas |
| Fetišizmas | negyvi objektai |
| Froteurizmas | trynimasis į kitus žmones be jų sutikimo |
| Koprofilija | išmatos |
| Kraujomaiša (incestas) | artimi kraujo giminaičiai |
| Laktafilija | suaugusių maitinimasis krūtimi |
| Autofilija | savo paties kūnas ir lytiniai organai |
| Nekrofilija | lavonai |
| Parafilinis infantilizmas | buvimas kūdikiu |
| Podofilija | pėdos |
| Pedofilija | vaikai |
| Robotų fetišizmas | žmonės, kurie elgiasi kaip robotai |
| Trichofilija | plaukai |
| Urofilija | šlapimas, šlapinimasis |
| Zoofilija | gyvūnai |

Lytiniai nukrypimai, susiję su išraiškos formomis
-------------------------------------------------

| Pavadinimas | Išraiška |
| --- | --- |
|
| Ekshibicionizmas | lytinių organų demonstravimas |
| Ginekofilija | vyro lytinis interesas susijęs visų pirma su naujomis moterimis, jų „užkariavimu" |
| Hiperseksualumas | padidėjęs lytinis potraukis, didelis lytinių aktų dažnumas arba įvairumas |
| Kandaulizmas | pasitenkinama, rodant kitiems vyrams savo nuogą partnerę ar žmoną |
| Mesalinizmas | moters lytinis interesas, susijęs su vis naujų vyrų užkariavimu |
| Partenofilija | vyro lytinis interesas susijęs su naujų nekaltų merginų „užkariavimu". |
| Sadomazochizmas | sadizmas ir mazochizmas |
| Vojerizmas | lytinių organų arba sueičių stebėjimas |

Taip pat skaitykite
-------------------

* Lytinis fetišizmas

Išnašos
-------

1. ↑  *Seksualinė deviacija*. Visuotinė lietuvių enciklopedija. Nuoroda tikrinta 2022-07-09.
2. ↑  *Perversija*. Visuotinė lietuvių enciklopedija. Nuoroda tikrinta 2022-07-09.
3. 1 2 3  Aggrawal, Anil, *Forensic and Medico-legal Aspects of Sexual Crimes and Unusual Sexual Practices*, CRC Press, 2009, p. 359.
4. ↑   Archyvuota kopija 2012-03-30 iš Wayback Machine projekto.
5. ↑  DSM-IV Sourcebook Volume 1 Archyvuota kopija 2007-12-13 iš Wayback Machine projekto.
6. ↑  DSM-IV Sourcebook Volume 2 Archyvuota kopija 2007-12-13 iš Wayback Machine projekto.
7. ↑  DSM-IV Sourcebook Volume 3 Archyvuota kopija 2008-02-12 iš Wayback Machine projekto.
8. ↑  DSM-IV Sourcebook Volume 4 Archyvuota kopija 2008-01-16 iš Wayback Machine projekto.
9. ↑  *Fetišizmas*. Visuotinė lietuvių enciklopedija. Nuoroda tikrinta 2022-07-09.